**Oulun Kärppien SM-liigakausi 2009–2010** on Oulun Kärppien 22. SM-liigakausi. Kärpät pelasi runkosarjassa 58 ottelua. Runkosarja alkoi 10. syyskuuta vierasottelulla Saimaan Palloa vastaan Lappeenrannassa ja päättyi viimeisellä kierroksella 20. maaliskuuta kotiottelulla Rauman Lukkoa vastaa. Kauden alkaessa Kärpät oli liigan hallitseva hopeamitalisti. Kärppien lopullinen sijoitus SM-liigassa oli kahdeksas.

Lähtökohdat kauteen
-------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Taulukko Kärppien sijoitusennakoista

| Julkaisu | Arvio 1 | Arvio 2 | Arvioija |   |
| --- | --- | --- | --- | --- |
| IS Veikkaaja | 1.–5. | tunt. |  |
| Jääkiekkolehti | 1. | – | tunt. |  |
| Urheilulehti | 4. | ei mitaleilla | Petteri SihvonenEsko Seppänen |  |
| MTV3 | 5.–8. | Mika Toivola |  |
| YLE Urheilu | – | hopea | Sakari Pietilä |  |
| Jatkoaika.com | 1. | kulta | JatkoajanSM-liigatoimitus |  |
| **Jääkiekkolehden *Toimittajien veikkaukset*** |
| Aamulehti | 6. | ei mitaleilla | Pekka Aalto |  |
| Helsingin Sanomat | 2. | ei mitaleilla | Heikki Miettinen |
| Iltalehti | 2. | hopea | Tomi Salomaa |
| Ilta-Sanomat | 1. | hopea | Petri Seppä |
| Kiekkolehti | 2. | pronssi | Hannu Kauhala |
| MTV3 | 2. | ei mitaleilla | Mika Saukkonen |
| Urheilulehti | 4. | ei mitaleilla | Esko Seppänen |
| URHOtv | 1. | ei mitaleilla | J-P Jalo |
| IS Veikkaaja | 5. | ei mitaleilla | Marko Lempinen |
| YLE | 1. | kulta | Antero Mertaranta |

 |

### Pelaajat

Kärpät menetti jälleen viime kauden päätteeksi useita pelaajiaan. Kärpistä lähti muun muassa joukkueensa kaksi parasta maalintekijää, ruotsalaisen Jonas Anderssonin KHL-seura Dynamo Minskiin sekä Toni Koiviston KHL-seura Metallurg Magnitogorskiin. Joukkueesta lähti ennen kauden alkua seitsemän pelaajaa, jotka olivat yhteensä tehneet 80 maalia. Se oli noin 44 prosenttia kaikista joukkueen maaleista viime kaudella.

Anderssonin ja Koiviston lisäksi Kärpistä ennen kauden alkua lähtivät puolustaja Josef Boumedienne, joka siirtyi samaan seuraan kuin Andersson. Juhamatti Aaltonen ja Tommi Paakkolanvaara siirtyivät Pelicanssiin, huippulupaus Mikael Granlundin ja puolustaja Martti Järventien uusi seura oli HIFK Hockey. Mestikseen Kärpistä siirtyivät Tommi Leinonen sekä Antti Kauppila. Leinonen siirtyi Kajaanin Hokkiin ja Kauppila Rovaniemen Kiekkoon. Maalivahti Petteri Similä siirtyi yhdysvaltalaiseen Niagara IceDogsiin ja kanadalaisen Daniel Corso uusi seura oli ruotsalainen Timrå IK.

Kärpät hankki pelaajia ennen kautta vain kahdesta paikasta: Ruotsista ja Rauman Lukosta. Ruotsista Kärppiin tulivat puolustaja Teemu Aalto sekä hyökkääjät Pavel Rosa ja Kimmo Koskenkorva. Aalto pelasi Linköpings HC:ssa, tšekkiläinen Rosa Rögle BK:ssa ja Koskenkorva Skellefteå AIK:ssa. Lukosta Kärppiin saapuivat hyökkääjät Mika Viinanen ja Pekka Saarenheimo.

Urheilulehden arviossa Kärppien pelaajamateriaali oli liigan vahvin. Joukkueeseen kuului iso määrä pelaajia, jotka ovat oppineet voittamaan. Vaikkakin Kärpät on aina menettänyt muita enemmän voittavia pelaajiaan 2000-luvulla kokoonpanostaan, on uusia aina saapunut tilalle.

IS Veikkaajan arviossa Kärppien materiaali oli myös liigan vahvin. Joukkue oli yhtenäisempi ja harmonisempi kuin edellisellä kaudella. Kärppien vaarallisuus olisi ykköskentässä, joka on liigan vaarallisempia. Kärpät oli Urheilulehden analyysissa saanut kaksi ulkomaalaispelaajaansa ulkomaalaisten top-5 listalle. Listan kärjessä oli tšekki Pavel Rosa, jolla on suuri vastuu Kärppien maalinteossa. Rosan valmistautumista oli häirinneet loukkaantumiset. Toinen Kärppien pelaaja listalla oli neljäntenä ollut yhdysvaltalaispuolustaja Justin Forrest, mutta sijoitus kertoo Urheilulehden mukaan enemmän "ulkomaalaisten tasosta ja vähyydestä kuin Forrestista". Kaksikko Jari Viuhkola – Pavel Rosa oli Urheilulehden Esko Seppälän analyysissa liigan neljänneksi paras "tutkapari". Seppälä uskoo, että Viuhkola tekee Rosasta paremman, jolloin koko seuran mahdollisuudet kasvavat.

Kärppien puolustuksen arvosana oli 8+ Jääkiekkolehden analyysissa. Lehti luonnehti Kärppien puolustusta rutinoituneeksi ja tarpeellisen räväkäksi. Teemu Aalto oli joukkueeseen täsmähankinta ja pelaaja, jonka vuoksi Kärppien ylivoimasta tuli liigan pelottavin. Joukkueen muita johtavia puolustajia olivat Ilkka Mikkola ja Justin Forrest, ja mikäli he loukkaantuvat, ei Kärppien materiaali kestä. Oskari Korpikari ja Juho Jokinen eivät omista vielä tarpeellista kiekonkäsittelytaitoa, jotta he voivat korvata Mikkolan ja Forrestin.

Kärppien hyökkäyksen arvona oli 9+ saman lehden arviossa. Heikentyneessä SM-liigassa Kärppien hyökkäys herättää Jääkiekkolehden mukaan kunnioitusta. Ykköskentällisellä Jari Viuhkola–Kristian Kuusela–Pavel Rosa olisi varma paikka maajoukkueessa, jos Rosalla olisi Suomen kansalaisuus. Kärppien hyökkäyksen tasosta kertoo myös se, että kaksikko Teemu Normio – Mika Viinanen ovat joukkueessa vasta kolmoskentällisessä. Vesa Viitakoskea luonnehdittiin SM-liigan kovapalkkaisemmaksi neloskentän pelaajaksi. Jääkiekkolehden mukaan Kärppien hyökkäyksen ainoa ongelma olisi löytää Pekka Saarenheimolle tarpeeksi hyvät laitahyökkääjät.

Kärpillä oli kaksi tähtipelaajaa IS Veikkaajan analyysissa. Laitahyökkääjä Kristian Kuusela oli liigan parhaimpia, ja on kehittynyt monipuoliseksi pelaajaksi. Keskushyökkääjä Jari Viuhkola oli kärsinyt loukkaantumisista. Viuhkolalla on loistava pelikäsitys ja hän oli voittajatyyppi, joka johtaa joukkuettaan esimerkillään. Kärpillä oli seitsemän luottopelaajaa, sekä yksi tulevaisuuden tähtipelaaja, 17-vuotias laitahyökkääjä Joonas Donskoi.

### Valmennus

Matti Alatalo ottelussa Jokereita vastaan Helsingissä 21. lokakuuta 2009.
Kärppien päävalmentajana jatkoi toista kauttaan seurassa 50 -vuotias Matti Alatalo. Kausi oli Alatalon kahdeksas SM-liigassa. Apuvalmentajina toimivat Mikko Haapakoski sekä Petri Karjalainen. Maalivahtivalmentajana sekä urheilutoimenjohtajana toimi Ari Hilli, fysiikkavalmentajaksi palasi yhden kauden jälkeen Harri M. Hakkarainen.

Urheilulehti arvioi Kärppien valmennuksen SM-liigan vahvimmaksi. Valmennus toimii lehden arviossa yksilöiden vahvuuksien kautta ja keskusteluilmapiiri oli demokraattinen, mutta silti kantaanottava. IS Veikkaaja antoi omassa analyysissaan valmennuksen arvosanaksi kuutosen, kun liigan keskiarvo oli seitsemän. Lehti kuvaili päävalmentaja Alataloa Kärppien "heikoimmaksi lenkiksi". Alatalon vaatimustaso sekä johtamisote ovat kaukana SM-liigan kärkivalmentajista. Jääkiekkolehti antoi valmennuksella arvosanaksi kahdeksan, sillä Alatalolla on yksi iso vahvuus muihin valmentajiin verrattuna. Lehden mukaan Alatalo "ymmärtää, että jääkiekkoilu on vain osa elämää". Osa oululaista menestyskulttuuria ovat valmentajat Mikko Haapakoski ja Ari Hilli, ja Kärppien iskukykyä nostaa vielä fysiikkavalmentaja Harri Hakkarainen.

### Harjoituskausi

Kärpät Pitsiturnauksessa.
Kärpät pelasi harjoituskaudellaan yhdeksän ottelua, joista Kärpät voitti kolme. Kun SM-liigaseurat päättivät pitää välivuoden Nordic Trophy turnauksesta, Kärpät osallistui viiden muun SM-liigaseuran kanssa omaan turnaukseen, Nordic Trophy Finlandiin. Kärpät osallistui myös Pitsiturnaukseen, jääden turnauksessa välierävaiheeseen. Välierissä Kärpät hävisi Porin Ässille maalein 3–1. Alkulohkossaan Kärpät ensin hävisi tulevalle mestarille Turun Palloseuralle 1–3 ja pelasi Tampereen Ilveksen kanssa maalittoman tasapelin. Nordic Trophy Finlandissa Kärpät oli lopulta viides voitettuaan sijoitusottelussa Jokerit maalein 5–3. Harjoituskauden tehokkain pelaaja oli Kärpistä tšekki Pavel Rosa, joka teki kuusi maalia ja syötti kolme. Rosa pelasi ykköskentässä yhdessä Kristian Kuuselan ja Jari Viuhkolan kanssa.

Kärpät pelasi vielä 17. joulukuuta perinteisen ystävyysottelun Mestis-seura Kajaanin Hokkia vastaan. Ottelua oli samalla Kärppien ja Osuuskauppa Arinan yhteinen joulutapahtuma. Ottelu pealttiin Oulun Energia -areenalla. Hokki voitti ottelun 2–3, ja ottelussa kohtasit Veikko Karppinen ja Petri Karppinen, jotka ovat veljeksiä.

Runkosarjan syyskausi
---------------------

Ennen SM-liigan alkua, pelattiin Tšekissä Euro Hockey Tourin ensimmäinen turnaus, Česká Pojišťovna Cup. Päävalmentaja Jukka Jalonen julkisti joukkueen 24. elokuuta. Kärpistä turnaukseen lähtivät keskushyökkääjä Jari Viuhkola ja laitahyökkääjä Kristian Kuusela. Turnauksessa Viuhkola oli Suomen tehokkain pelaaja tehoilla 1+3. Kristian Kuusela jäi ilman tehopisteitä. Seuraavaan turnaukseen, joka oli Suomen Karjala-turnaus, ei päässyt Kärpistä pelaajia.

Kärppien runkosarja alkoi 10. syyskuuta vierasottelulla Saimaan Palloa vastaan, ja syyskausi päättyi 12. joulukuuta vierasotteluun Kalevan Palloa vastaan, kyseisen ottelun KalPa voitti 1–0. Kärpät oli syyskaudella pelanut 28 ottelua, joista joukkue oli voittanut varsinaisella peliajalla 14 ja jatkoajalla kaksi. Häviöitä Kärpillä on varsinaiselta peliajalta 11 ja yksi jatkoajalta.

Kauden avausottelussa Kärpiltä loukkaantui kaksi pelaajaa, kun hyökkääjä Mika Viinanen loukkasi polvensa ristisiteen ja Jari Viuhkola sai aivotärähdyksen törmättyään SaiPan pelaajaan. Viuhkola palasi kuitenkin takaisin jo 17. syyskuuta, mutta hänen pelinsä päättyi polven sivusiteen repeämään. Vamma ei vaatinut leikkaushoitoa. Arvioksi Viuhkolan sairausloman kestoksi annettiin noin kuukausi, ja Viuhkola palasikin takaisin pelaavaan kokoonpanoon 17. lokakuuta.

Joonas Donskoi teki uransa avausmaalin 17 vuoden ja 5 kuukauden ikäisenä.
Kun Viinanen ja Viuhkola olivat poissa, Kärpät nosti A-nuorista kaksi pelaajaa liigajoukkueeseen. Joonas Donskoi ja Joonas Komulainen pelasivat uransa avausottelun 12. syyskuuta Espoo Bluesia vastaan. Kyseisessä ottelussa Tomi Pekkala teki SM-liigauransa ensimmäisen maalinsa ja maalivahti Tuomas Tarkki kohtasi pikkuveljensä Iiro Tarkin, joka pelasi Espoo Bluesin maalivahtina. Donskoi taas teki uransa avausmaalin 19. syyskuuta Helsingin Jokereita vastaa.

|  |  |  |
| --- | --- | --- |
| "| Nousee tällä tahdilla pistepörssin kärkipaikalle hyvin pian. Ylivoimapelin spesialisti. Iski kypärätempun Jokereita vastaan ja tehoili 1+1 Pelicansia vastaan. | "|
| **– Perustelut Pavel Rosan valitsemiseksi "Viikon tulikuumaksi" viikolla 44.** |

Kärppien Pavel Rosaa ei ollut nähty kentällä alkukaudesta, joukkueenjohtaja Petri Karjalainen ilmoitti syyksi pienet loukkaantumiset. Karjalainen kiisti väitteen että Rosa olisi lähdössä Kärpistä. Rosa debytoikin Kärpissä lopulta 23. syyskuuta kotiottelussa Porin Ässiä vastaan. Loukkaantumisensa jälkeen Rosa nousi heti viikon 42 SM-liigan viikon tulikuumat listalle, sijalle viisi. Saman viikon listalla oli myös puolustaja Teemu Aalto, sijalle seitsemän. Rosa oli listan kärjessä viikolla 44. Saman viikon listan toisella sijalle oli Jari Viuhkola ja kuudentena maalivahti Petri Koivisto.

|  |  |  |
| --- | --- | --- |
| "| Juho [Jokinen] on ollut harjoituksissa meidän paras rankkareiden ampuja, mutta ei kuitenkaan ihan alussa uskallettu laittaa häntä vetämään. | "|
| **– Päävalmentaja Matti Alatalo Iltalehdelle.** |

Lokakuun alussa pelatus Kärpät–TPS ottelussa Kärpät katkaisi jo 140 minuuttia kestäneen maalittoman putkensä. Kyseisen ottelun Kärpät hävisi maalein 4–7, ja kauden avausmaalin teki joukkueen pelaajista Pavel Rosa, Kimmo Koskenkorva ja Kristian Kuusela. Kauden alussa Iltalehden mukaan Kärpiltä löytyi yllättäviä ratkaisijoita: 19. syyskuuta hyökkääjä Juho Jokinen teki voittomaalin voittomaalikilpailussa ottelussa Espoo Bluesia vastaan ja laitahyökkääjä Mikko Alikoski teki kaksi maalia 7. lokakuuta ottelussa Tapparaa vastaan .

Lukáš Kašpar AHL-seuransa paidassa vuonna 2009.
Kärppien kokoonpano muuttui maaottelutauon aikana: joukkueeseen saapuivat 37-vuotias venäläinen puolustaja Dmitri Juškevitš ja 24-vuotias tšekkiläinen hyökkääjä Lukáš Kašpar. Joukkueen jättivät venäläinen hyökkääjä Denis Švidki, joka ei koesopimuksensa jälkeen saanut Kärpistä sopimusta, sekä yhdysvaltalainen puolustaja Justin Forrest. Iltasanomien arvion mukaan Forrest jätti joukkueen, koska hänen asemansa heikkeni Juškevitšin mukaantulon takia. Forrestin uusi seura oli sveitsiläinen Kloten Flyers.

Kärpät ja Rovaniemen Kiekko (myöhemmin artikkelissa lyhennetty RoKi:ksi) ilmoittivat joulukuussa 2009 laajentavansa yhteistyötään. RoKi nosti osakepääomaansa 150 000 euroon, ja Kärpät olisi ostanut RoKin osakkeita haasteottelun tuotoilla, joka oltaisiin pelattu 16. joulukuuta Rovaniemellä. Tarkoituksena oli saada Kärppien osuus vähintään 20:een prosenttiin. Osa RoKin kannattajista kuitenkin alkoivat vastustaa yhteistyötä, ja kannattajayhdistys Rumpuryhmä ry oli valmis ostamaan Kärpille menossa olevat osakkeet. Syyksi vastustukseen kerrottiin se, että "kun Oulun Kärpät omistaa osan Rovaniemen Kiekosta, tuhoaa se RoKin mahdollisuudet nousta SM-liigaan alkumetreillä". Perusteluina oli myös pelko siitä, että Kärpät olisi vaarantanut RoKin identiteetin ja haitannut nousi SM-liigaan. Lopulta 3. joulukuuta RoKi Hockey Oy ja Oulun Kärpät Oy ilmoittavat, että sekä haasteottelusta että yhteistyönkehittämisestä syntyneet väärinkäsitykset ja negatiivinen huomio olivat sellaisia, joissa kumpikaan osapuoli ei halua olla mukana. Näin ollen haasteottelu perutettiin. Yhteistyön kehittäminen kuitenkin jatkui, tosin erilaisella tavalla. Alun perin RoKi esitti Kärpillä 20 prosentin osakkuutta, vaikkain Kärpät olisi ollut valmis tyytymään 10:een prosenttiin. RoKi Hockey Oy:n toimitusjohtaja Teemu Kallioniemen mukaan haasteottelu jäi näkemättä monilta vain parin henkilön ylireagoinnin vuoksi. Kallioniemen mukaan hukattiin yksi tilaisuus yhteistyökumppaneiden vahvuuksi. Kärpät olisi Kallioniemen mukaan tullut RoKiin vain pienosakkaaksi, vain noin 10–11 prosentin osakkuudella.

|  |  |  |
| --- | --- | --- |
| "| Sellainen näkemys, että Kärpät olisi tullut tänne määräilemään ja hotkaissut lopulta RoKin itselleen, on ihan turhaa pelkoa. | "|
| **– RoKi Hockey Oy:n toimitusjohtaja Teemu Kallioniemi Lapin Kansassa.** |

Lisäksi joulukuun alussa ilmoitettiin, että Jari Viuhkolan joutuvan selkävaivojen vuoksi tähystysleikkaukseen. Kärppien lääkäri Jukka Tikannon mukaan Viuhkolan kuntoutuu kahdessa kuukaudessa.

Suomen jääkiekkomaajoukkueen päävalmentaja Jukka Jalonen julkisti 7. joulukuuta listan pelaajista, jotka pelaavat Euro Hockey Tourin Moskovan turnauksessa. Kärpistä maajoukkueeseen valittiin puolustaja Teemu Aalto. Aalto on pelannut ennen Moskovan turnausta 28 A-maaottelua. Aalto jäi kuitenkin pisteittä turnauksessa.

Kärpät tiedotti 22. joulukuuta, että päävalmentaja Matti Alatalo ei valmenna seuraa kaudella 2010–2011. Alatalon mukaan kahdeksan vuoden yhtäjaksoinen päävalmentajan työ SM-liigassa oli kuluttavaa. Toimitusjohtaja Juha Junno kuitenkin kehui Alatalon panosta seuralla. Kärpät ilmoittaa ensi kauden päävalmentajansa myöhemmin.

Runkosarjan kevätkausi
----------------------

Kärppien kevätkausi alkoi 3–1 vierastappiolla Turun Palloseuraa vastaan 27. joulukuuta. Kyseinen häviötä oli Kärppien kolmas TPS:lle, eikä Kärpät ole pystynyt voittamaan tällä kaudella TPS:ää. Kärppien kevätkausi sekä runkosarja päättyi SM-liigan runkosarjan viimeisellä kierroksella, 20. maaliskuuta, kotiotteluun, jossa vastassa oli Rauman Lukko.

Oulun Kärppien etäkannattajayhdistys eli EtäKärpät vietti viisivuotisjuhliaan 9. tammikuuta ottelussa Tapparaa vastaan Tampereella. Paikalle oli saapunut useita satoja Kärppien kannattajia. Ottelua päättyi Tapparan 4–1 voittoon. Kyseisessä ottelussa Tapparan Jori Lehterä sai kahden ottelun pelikiellon. Rangaistuksen syynä oli Lehterän päähän kohdistunut taklaus, jonka kohteena oli Kärppien puolustaja Atte Ohtamaa.

Ossi-Petteri Grönholm kaudella 2008–2009.
Kärppien puolustaja Ossi-Petteri Grönholm purki 11. tammikuuta sopimuksensa seuran kanssa ja siirtyi Ruotsin korkeimmalla sarjatasolla eli Elitserienissä pelaavaan Brynäs IF:ään. Grönholmilla oli sopimus Kärppien kanssa kauteen 2010–2011.

Helsingissä 15. tammikuuta Jokereita vastaan pelatussa ottelussa Kärppien Kristian Kuusela sai 5 + 20 minuutin rangaistuksen taklattuaan Jokereiden Simo Mälkiää päähän. Tämän jälkeen Kärppien Teemu Normio taklasi Jokereiden maalivahtia Juuso Riksmania, jonka jälkeisessä tappelussa molemmat heitettiin ulos. Ottelussa tuli yhteensä 152 rangaistusminuuttia, joista Kärpät sai 66 minuuttia. Pekka Saarenheimo katkaisi Pelicansia vastaan 23. tammikuuta yli kolmenkymmenen ottelun maalittoman putkensa.

Kärpät antoi 24. tammikuuta Tomi Pekkalan loppukauden ajaksi lainalle Tapparaan. Kärpissä Pekkala teki 28 ottelussa kahdeksan tehopistettä, vaikka syyskuussa Pekkala oli joukkueen paras pistemies. Pekkala ehti pelata Tapparassa 19 runkosarjaottelua, joissa teki 12 tehopistettä.

|  |  |  |
| --- | --- | --- |
| "| Yhdeksän vuotta olen ollut valmentajana ja nyt kuusi viimeistä vuotta apuvalmentajana. Olen ylpeä siitä, että sain tämän pestin ja nimenomaan siitä, että se on täällä kotiseurassa. | "|
| **– Mikko Haapakoski** |

Mikko Lehtonen kaudella 2007–2008
Seuraavana päivänä eli 25. tammikuuta Kärpät ilmoitti Matti Alatalon seuraajan kaudeksi 2010–2011. Tällä kaudella apuvalmentajana toiminut Mikko Haapakoski teki Kärppien kanssa kaksivuotisen sopimuksen, eli siis aina kauteen 2011–2012 asti. Haapakoski oli toiminut Kärppien apuvalmentajana jo kuusivuotta, yhteensä yhdeksän vuotta valmentaja. Haapakoskella on myös pelaaja-ura puolustajana.

Kärppien pelaajistossa oli muutoksia tammikuun lopulla. 25. tammikuuta 18-vuotias Julius Junttila pelasi uransa ensimmäisen SM-liiga ottelun Kalevan Palloa vastaan. Kärppiin tuli uusi pelaaja 26. tammikuuta, kun Kärpissä ennenkin pelannut puolustaja Mikko Lehtonen saapui Ruotsin Frölunda HC:sta. Lehtonen pelasi Kärpissä aina kauteen 2006–2007, kunnes siirtyi Pohjois-Amerikkaan. Lehtonen pelasi Kärpissä myös kaudella 2007–2008, ja hän on voittanut Kärpissä kolme kultaa, yhden hopean sekä yhden pronssin.

Marraskuun lopulla selkäleikkaukseen joutunut Jari Viuhkola palasi Kärppien kokoonpanoon 6. helmikuuta. Viuhkolan kausi oli todella rikkoinen: hän loukkaintui sekä kauden ensimmäisessä että kolmannessa ottelussa. Tämän jälkeen Viuhkola oli kuukauden tauolla, mutta joutui ärsyntyneen selän vuoksi leikkaukseen. Ottelussa Viuhkola reilut 23 minuuttia.

|  |  |  |
| --- | --- | --- |
| "| Seuran arvojen mukaisesti uskomme tulevaisuudessakin omiin kasvatteihimme. Julius Junttila, Joonas Komulainen ja Nico Lehto ovat tällä kaudella näyttäneet osaamisensa nuorten liigassa ja osa heistä myös SM-liigassa. | "|
| **– Urheilutoimenjohtaja Harri Aho** |

Kärppien juniorilupaus, 18-vuotias Julius Junttila teki uransa kolmannessa liigaottelussa kypärätempun. Ottelussa Kärpät kohtasi 4. maaliskuuta Lahdessa Pelicansin. Junttilan kolmas maali oli myös ottelun voittomaali. Junttilan hattutemppu oli 2000-luvulla viides tulokaspelaajan tekemä. Neljä päivää myöhemmin eli 8. maaliskuuta Kärpät ilmoitti tehneessä sopimukset Junttilan lisäksi myös Joonas Komulaisen sekä Nico Lehdon kanssa. Junttila oli voittanut A-nuorten SM-liigan pistepörssin, Komulainen oli toinen ja Lehto oli puolustajien pistepörssin ykkönen. Junttila ja Komulainen ehtivät debytoida SM-liigassa ennen sopimusta.

Tšekkiläinen Lukáš Kašpar teki runkosarjan viimeisessä ottelussa kaksi maalia.
Kärpät ilmoitti 11. maaliskuuta vapauttaneensa päävalmentaja Matti Alatalon tehtävistää. Päätös tehtiin sen jälkeen, kun Kärpät oli hävinnyt kotiottelunsa Hämeenlinnan Pallokerholle 0–4. Alatalon seuraajaksi nimettiin Mikko Haapakoski, jonka olisi pitänyt aloittaa tehtävässä vastaa kaudella 2010–2011. Alatalon irtisanomisen syyksi toimitusjohtaja Juha Junno kertoi sen, että Kärppien peli oli pitkään ollut solmussa, jota ei oltu saatu auki. Valmentajan vaihdosta pohdittiin aikaisemminkin, mutta Junnon mukaan Alatalolle haluttiin antaa mahdollisuus parantaa peliä. Huhuissa Alatalon tämän kauden seuraajaksi nimettiin myös Kari Heikkilä, mutta Junno kielsi olleensa edes yhteydessä häneen. Edellisen kerran Kärpät oli vaihtanut päävalmentajansa kesken kauden kaudella 2000–2001, jolloin Juhani Tammisen paikan otti Kari Heikkilä.

SM-liigakauden 2009–2010 viimeinen ottelukierros pelattiin lauantaina 20. maaliskuuta. Kärpillä tilanne oli tiukka: joukkue oli yhdeksäntenä, takana oli pisteen päässä Saimaan Pallo ja kolmen pisteen päässä Jokerit. Mikäli Kärpät häviäisi Rauman Lukolle, SaiPa voittaisi Ilveksen ja Jokerit Kalevan Pallon, Kärpät putoisi sijalle 11. ja ulos pudotuspeleistä. Kärpät kuitenkin voitti Lukon maalein 4–2, jolla se varmisti yhdeksännen sijansa. SaiPa taas hävisi Ilvekselle, ja Jokerit voitti KalPan, jolloin pudotuspeleihin eteni vielä Kärpät ja Jokerit. Kärpät saa niin sanotuissa "sääli-pleijareissa" vastaansa Espoo Bluesin.

Pudotuspelit
------------

### 1. kierros Bluesia vastaan

Ottelusarjan ensimmäinen ottelu pelattiin 23. maaliskuuta Espoossa, Bluesin koti-areenalla eli Barona-areenalla. Ottelun ensimmäisessä erässä ei tehty maaleja, sillä maalivahdit pelasivat erässä hyvin. Vastassa oli veljespari, sillä Bluesin maalivahti oli Iiro Tarkki, ja Kärppien maalivahtina oli viisi vuotta vanhempi Tuomas Tarkki. Erän lopussa Bluesin Joonas Rönnberg taklasi kiekotonta Pavel Rosaa, ja sai ottelurangaistuksen. Rosa loukkaantui tilanteessa, mutta palasi kuitenkin toiseen erään. Tämän seurauksena yleisö aina vihelsi ja buuasi kun Rosa koski kiekkoon.

Ottelun ensimmäinen maali tuli ajassa 29.26, kun Kärppien Pekka Saarenheimo oli jäähyllä. Bluesin ylivoimamaalin tekijä oli Petri Lammassaari. Kärpät tuli runsaan minuutin päästä tasoihin, kun Iiro Tarkki päästi maaliin Mika Viinasen helpon laukauksen. Blues meni kuitenkin ajassa 33.50 johtoon toisella ylivoimamaalilla, jonka teki slovakialainen puolustaja Branislav Mezei. Jäähyllä oli Kärppien venäläispuolustaja  Dmitri Juškevitš. Ottelun viimeisessä erässä Kärppien Pavel Rosa tasoitti ylivoimalla tilanteeksi 2–2, ja ottelun voittomaalin teki ajassa 51.44 Kärppien puolustaja Atte Ohtamaa, jolle maali oli ensimmäinen pudotuspeleissä.

Ottelun jälkeen Bluesin päävalmentaja Pentti Matikainen ilmoitti hyväksyneensä Joonas Rönnbergin rangaistuksen, muttei Rosan "ihmeparantumista". Kärppien päävalmentaja Mikko Haapakoski totesi vain "Ainakin yleisöllä oli riemua", eikä kommentoinut taklausta sen enempää. YLEn mukaan laitataklaus nostatti keskustelua sekä ottelun ajan että sen jälkeen.

|  |  |  |  |  |  |
| --- | --- | --- | --- | --- | --- |
| 23.3 | Blues | 2–3 | **Kärpät** | Barona Areena |  |
| 18.30 |
| 0–0, 2–1, 0–2 | **Yleisömäärä:** 4 191 **Tuomarit:**  Sami Partanen  Timo Favorin |
| Lammassaari (Mezei, Öhman) yv. 29.26  Mezei (Öhman, Lammassaari) yv. 33.50 | Raportti | 30.51 Viinanen  46.24 yv. Rosa (Juškevitš, Aalto)  51.44 vom. Ohtamaa (Kiilholma) |
|   | *Jäähyt* |   |
| 3 × 2 min + 5 min + 20 min |  | 6 × 2 min |
|   | *Maalivahdit* |   |
| I. Tarkki 10+13+11=34 (91,89 %, pois 58.56–60.00) |  | T. Tarkki 9+7+6=22 (91,67 %) |
|  |
|  |
|  |
|  |
|  |
|  |
|  |
| Kokoonpanot, Tilastot |

Toinen osaottelu pelattiin Oulussa, Oulun Energia -areenalla, 25. maaliskuuta. Kärpillä oli mahdollisuus katkaista ottelusarja voitolla, mutta mikäli Blues voittaisi ottelun, pelattiin vielä Espoossa yksi ottelu. Ennen ottelua Kärppien kokoonpanoon tuli yllättävä muutos, kun Pekka Saarenheimo sairastui. Tämän myötä puolustaja Antti Ylönen joutui pelaamaan hyökkääjänä.

Kärpät aloitti ottelun kahdella jäähyllä, mutta Blues ei pystynyt tekemään maalia. Kärpät teki kuitenkin ensimmäisestä ylivoimastaan maalin: tšekkiläinen Lukáš Kašpar syötti kiekon siniviivaa pitkin Dmitri Juškevitšille, jonka laukauksesta syntynyt paluukiekko meni Mika Viinasen luistimesta maaliin. Kärpät hallitsi muutenkin ensimmäistä erää. Toisessa erässä kuitenkin Blues pääsi mukaan peliin ja Joonas Rönnberg tasoitti ottelun laukomalla kiekon siniviivalta maaliin ajassa 23.40. Blues meni toisessa erässä myös johtoon: Kärppien Jari Viuhkola antoi hyökkäysalueella harhasyötön ja Blues pääsi vastahyökkäykseen, josta lopulta Toni Kähkönen teki maalin ajassa 31.45. Kärpilläkin oli paikkansa, joista paras oli Kristian Kuuselalla, mutta hän laukoi ohi kiekosta.

Kolmannen erän alussa Kärpillä oli kaksi hyvää tilaisuutta tasoittaa ottelu, mutta Bluesin maalivahti Iiro Tarkki torjui yritykset. Lopulta Kärpät kuitenkin onnistui tasoituksessaan. Mikko Alikoski pelasi kiekon maalin taakse Kuuselalle, joka kiersi maalin eteen ja syötti Ilkka Mikkolalle. Mikkola laittoi kiekon maaliin ajassa 57.35. Kärpät pelasi vielä erän lopussa ylivoimalla, mutta ei saanut tehtyä maalia.

Ottelu venyi yli 100-minuuttiseksi, kun sekä ensimmäinen että toinen jatkoerä eivät tuoneet ratkaisua. Molemmilla joukkueilla oli kuitenkin paikkoja, myös ylivoimalla, mutta maalivahdit pelasivat hyvin. Lopulta ajassa 101.55 Bluesin Jere Sallinen teki maalin joka päättää ottelun. Jere Sallinen teki maalin paluukiekosta, jonka oli saanut aikaiseksi Jeren veli, Tomi Sallinen.

|  |  |  |  |  |  |
| --- | --- | --- | --- | --- | --- |
| 25.3 | Kärpät | 2–3 ja. | **Blues** | Oulun Energia Areena |  |
| 18.30 |
| 1–0, 0–2, 1–0, 0–0, 0–0, 0–1 | **Yleisömäärä:** 4 868 **Tuomarit:**  Reijo Ringbom  Seppo Lindroos |
| Viinanen (Juškevitš, Kašpar) yv. 09.54  Mikkola (Kuusela) 57.35 | Raportti | 23.40 Rönnberg (T. Sallinen, J. Sallinen)  31.45 Kähkönen (Ranta)  101.55 ja. vom. T. Sallinen (J. Sallinen, Kurki) |
|   | *Jäähyt* |   |
| 7 × 2 min |  | 5 × 2 min |
|   | *Maalivahdit* |   |
| T. Tarkki 10+8+4+8+8+1=39 (92,86 %) |  | I. Tarkki 10+4+10+7+11+0=42 (95,45 %) |
|  |
|  |
|  |
|  |
|  |
|  |
|  |
| Kokoonpanot, Tilastot |

Pelaajavaihdot
--------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tulleet |
| --- |
| Päiväys | Pelaaja | Seura | Sopimus |
| Ennen kautta |
| 22.4 | Pekka Saarenheimo | Lukko | 2011 |
| 11.5 | Kimmo Koskenkorva | Skellefteå | 2011 |
| 6.7 | Mika Viinanen | Lukko | 2010 |
| 27.7 | Pavel Rosa (CZE) | Rögle | 2010 |
| 5.8 | Teemu Aalto | Linköpings | 2010 |
| Kaudella |
| 30.9 | Juha Kiilholma | Hokki | 2010  |
| 9.10 | Denis Švidki (RUS) | SKA | koesopimus  |
| 3.11 | Dmitri Juškevitš (RUS) | – | koesopimus  |
| 4.11 | Lukáš Kašpar (CZE) | Phantoms | 2010  |
| 26.1 | Mikko Lehtonen | Frölunda HC | 2012  |

 | 

| Lähteneet |
| --- |
| Päiväys | Pelaaja | Seura | Sopimus |
| Ennen kautta |
| 15.4 | Jonas Andersson (SWE) | Minsk | 2010 |
| 23.4 | Tommi Paakkolanvaara | Pelicans | 2011 |
| 20.5 | Martti Järventie | HIFK | 2010 |
| 26.5 | Toni Koivisto | Magnitogorsk | 2011 |
| 3.6 | Daniel Corso (CAN) | Timrå | 2011 |
| 17.6 | Josef Boumedienne | Minsk | 2010 |
| 28.8 | Juhamatti Aaltonen | Pelicans | 2011 |
| Kaudella |
| 1.9 | Tatu Backman | Kiekko-Laser | 2010  |
| 17.9 | Toni Dahlman | HIFK | koesopimus  |
| 4.11 | Denis Švidki (RUS) | – | –  |
| 9.11 | Justin Forrest (USA) | Kloten Flyers | 2010 |
| 11.1 | Ossi-Petteri Grönholm | Brynäs IF |  |
| 24.1 | Tomi Pekkala | Tappara (laina) | 2010  |

 |

Lähteet
-------

1. ↑  Oulun Kärpille uusi pääsponsori *iltalehti.fi*.  13.5.2009. Kustannusosakeyhtiö Iltalehti. Viitattu 8.10.2009.
2. ↑  Liigakausi käyntiin 10.9.2009 *sm-liiga.fi*.  10.8.2009. Jääkiekon SM-liiga.  Arkistoitu 24.7.2010. Viitattu 4.9.2009.
3. ↑  SM-mitalijoukkueet *tampere.fi/jaakiekkomuseo*. Tampereen kaupunki. Viitattu 19.9.2009.
4. 1 2 3 4 5  Analyysit: Kärpät.  *Iltasanomat Veikkaajan klassinen kausiopas*, 8.9.2009, s. 60.  Sanoma News Oy. IISN 1798-0852.
5. ↑  Mestarilla monta haastajaa.  *Jääkiekkolehti*, 4.9.2009, nro 7, s. 39.  Egmont Kustannus Oy. ISSN 1238-0903.
6. ↑  Sihvonen, Petteri & Seppänen, Esko: Mestaruus palaa Stadiin.  *Urheilulehti*, 3.9.2009, 112. vsk, nro 36, s. 40–41.  A-lehdet Oy. ISSN 0355-6085.
7. ↑  Toivolan tiukka analyysi SM-liigan joukkueista *mtv3.fi*.  9.9.2009. MTV3 Oy. Viitattu 11.10.2009.
8. ↑  YLE Urheilun uusi kiekkoasiantuntija veikkaa Jokereille mestaruutta *yle.fi/urheilu*.  6.9.2009. Yleisradio Oy.  Arkistoitu 12.9.2009. Viitattu 11.10.2009.
9. ↑  SM-liigan ennakkopaketti 2009-2010 *jatkoaika.com*.  7.9.2009. Jatkoaika ry. Viitattu 11.10.2009.
10. ↑  Toimittajien veikkaukset.  *Jääkiekkolehti*, 4.9.2009, nro 7, s. 40.  Egmont Kustannus Oy. ISSN 1238-0903.
11. 1 2  Faktat: Kärpät - Oulu.  *Jääkiekkolehti*, 4.9.2009, nro 7, s. 87.  Egmont Kustannus Oy. ISSN 1238-0903.
12. ↑  Lyhyesti: Lukosta lähti yli 50% maalintekovoimaa.  *Jääkiekkolehti*, 4.9.2009, nro 7, s. 10.  Egmont Kustannus Oy. ISSN 1238-0903.
13. 1 2  Sihvonen, Petteri: Junnon karavaani kulkee.  *Urheilulehti*, 3.9.2009, 112. vsk, nro 36, s. 54.  A-lehdet Oy. ISSN 0355-6085.
14. 1 2 3  Eerikäinen, Janne: Junnon karavaani kulkee.  *Urheilulehti*, 3.9.2009, 112. vsk, nro 36, s. 55.  A-lehdet Oy. ISSN 0355-6085.
15. ↑  Savolainen, Samuel: Top 5 import.  *Urheilulehti*, 3.9.2009, 112. vsk, nro 36, s. 44.  A-lehdet Oy. ISSN 0355-6085.
16. ↑  Seppälä, Esko: 1+1=3.  *Urheilulehti*, 3.9.2009, 112. vsk, nro 36, s. 30.  A-lehdet Oy. ISSN 0355-6085.
17. 1 2 3  Voitto valmentajalle.  *Jääkiekkolehti*, 4.9.2009, nro 7, s. 85.  Egmont Kustannus Oy. ISSN 1238-0903.
18. 1 2 3  Oulun Kärppien sarjaohjelma 2009–2010 *oulunkarpat.fi*. Oulun Kärpät Oy. Viitattu 16.10.2009.
19. ↑  SM-liigaseurat ulos Nordic Trophy -turnauksesta *yle.fi*.  16.6.2009. Yleisradio Oy. Viitattu 16.10.2009. [vanhentunut linkki]
20. ↑  TPS valloitti Pitsiturnauksen *jatkoaika.com*.  31.7.2009. Jatkoaika ry. Viitattu 16.10.2009.
21. ↑  Peli paranee liigakauden lähestyessä *oulunkarpat.fi*.  27.8.2009. Oulun Kärpät Oy. Viitattu 16.10.2009.
22. ↑  Pavel Rosa mukaan torstain peliin *oulunkarpat.fi*.  23.9.2009. Oulun Kärpät Oy. Viitattu 16.10.2009.
23. ↑  Arina ja Kärpät kutsuvat viihtymään *oulunkarpat.fi*.  12.12.2009. Oulun Kärpät Oy. Viitattu 13.12.2009.
24. ↑  Kainuulaisveljekset kohtasivat *oulunkarpat.fi*.  17.12.2009. Oulun Kärpät Oy. Viitattu 20.12.2009.
25. ↑  Tshekin turnauksen Leijonat nimetty *mtv3.fi*.  24.8.2009. MTV3 Oy. Viitattu 13.12.2009.
26. ↑  EHT: Czech Hockey Games: Team Statistics: Finland *finhockey.fi*. Suomen Jääkiekkoliitto.  Arkistoitu 14.5.2010. Viitattu 13.12.2009. (englanniksi)
27. ↑  EHT: Karjala Tournament: Team rosters: Finland *finhockey.fi*. Suomen Jääkiekkoliitto.  Arkistoitu 20.5.2010. Viitattu 13.12.2009. (englanniksi)
28. 1 2  Kevätkausi käyntiin viidellä ottelulla *sm-liiga.fi*.  26.12.2009. SM-liiga Oy. Viitattu 26.12.2009. [vanhentunut linkki]
29. ↑  Hurja törmäys - Kärppien ykköstähdelle aivotärähdys *iltasanomat.fi*.  10.9.2009. Sanoma News Oy. Viitattu 16.10.2009.
30. ↑  Jari Viuhkola poissa noin kuukauden *pohjolansanomat.fi*.  18.9.2009. Kemi:  Pohjois-Suomen Media Oy. Viitattu 16.10.2009.
31. ↑  Kärppien Viuhkola sairauslomalle *iltalehti.fi*.  18.9.2009. Kustannusosakeyhtiö Iltalehti. Viitattu 31.10.2009.
32. ↑  Lukon uskomattomat pelit jatkuvat yhä – nyt kaatui HIFK Helsingissä *hs.fi*.  17.10.2009. Sanoma News. Viitattu 31.10.2009.
33. ↑  Tulokkaiden avausmaaleja jo 27 *sm-liiga.fi*.  04.12.2009. SM-liiga Oy. Viitattu 11.12.2009.
34. ↑  Kärpät nosti lupaavan Donskoin liigaryhmäänsä *yle.fi/urheilu*.  11.9.2009. Yleisradio Oy. Viitattu 17.10.2009. [vanhentunut linkki]
35. ↑  Vauhdikas ilta toi kauden avausvoiton *oulunkarpat.fi*.  12.9.2009. Oulu:  Oulun Kärpät Oy. Viitattu 17.10.2009.
36. ↑  Kärppien Saarenheimo niittasi pisteet Ouluun *iltalehti.fi*.  12.9.2009. Kustannusosakeyhtiö Iltalehti. Viitattu 31.10.2009.
37. ↑  Tuomas Hirvonen: Joonas Donskoi syyskuun Kuukauden Kärppä *yle.fi/alueet/oulu*.  1.10.2009. Oulu:  Yleisradio Oy. Viitattu 17.10.2009. [vanhentunut linkki]
38. 1 2  Tulikuumat pelaajat - Viikko 44/2009 *sm-liiga.fi*.  26.10.2009. SM-liiga Oy. Viitattu 31.10.2009.
39. ↑  Missä Pavel Rosa piileskelee? *iltalehti.fi*.  14.9.2009. Kustannusosakeyhtiö Iltalehti. Viitattu 31.10.2009.
40. ↑  Pavel Rosa mukaan torstain peliin *oulunkarpat.fi*.  23.9.2009. Oulun Kärpät Oy. Viitattu 31.10.2009.
41. 1 2  Yllätysnimi ratkaisi voiton Kärpille *iltalehti.fi*.  19.9.2009. Kustannusosakeyhtiö Iltalehti. Viitattu 31.10.2009.
42. ↑  TPS ja Kärpät mättivät 11 maalia *iltalehti.fi*.  3.10.2009. Kustannusosakeyhtiö Iltalehti. Viitattu 31.10.2009.
43. ↑  Kärpät nousi tuskien kautta voittoon *iltalehti.fi*.  7.10.2009. Kustannusosakeyhtiö Iltalehti. Viitattu 31.10.2009.
44. 1 2 3  Siira, Kimmo: Kärpät pestaa myös Kasparin *kaleva.fi*.  4.11.2009. Kaleva Kustannus Oy. Viitattu 14.11.2009. [vanhentunut linkki]
45. ↑  Kärpät antoi lähtöpassit tähtipuolustajalleen *iltasanomat.fi*.  9.11.2009. Sanoma News Oy. Viitattu 14.11.2009.
46. ↑  RoKi kasvattaa osakepääoman 150 000 euroon *lapinkansa.fi*.  1.12.2009. Lapin Kansa Oy / Alma Media. Viitattu 1.12.2009. [vanhentunut linkki]
47. ↑  Oulun Kärpät ostaa RoKia pelaamalla *yle.fi/alueet/lappi*.  1.12.2009. Yleisradio Oy.  Arkistoitu 6.12.2009. Viitattu 1.12.2009.
48. ↑  RoKin fanit vastustavat yhteistyötä Kärppien kanssa *yle.fi*.  2.12.2009. Yleisradio Oy. Viitattu 2.12.2009.
49. 1 2 3  RoKi ja Kärpät peruivat kohua nostaneen kohtaamisen *lapinkansa.fi*.  3.12.2009. Lapin Kansa Oy / Alma Media. Viitattu 5.12.2009. [vanhentunut linkki]
50. ↑  RoKin ja Kärppien haasteottelu peruttu *mtv3.fi*.  3.12.2009. MTV3 Oy. Viitattu 3.12.2009.
51. ↑  Jari Viuhkola selkäoperaatioon *yle.fi*.  2.12.2009. Yleisradio Oy. Viitattu 2.12.2009. [vanhentunut linkki]
52. ↑  Leijonat nimekkäällä joukkueella Moskovaan *mtv3.fi*.  7.12.2009. MTV3 Oy. Viitattu 13.12.2009.
53. ↑  Heimo, Jussi et al.: "Maaottelupelaajat", *Suomen Jääkiekkoliiton ja SM-liigan virallinen kausikirja 2009–2010*, s. 214. Tampere: Egmont Kustannus Oy Ab, 2009. ISBN 978-952-233-182-3.
54. ↑  1st Channel Cup, Moskova: Teams: Finland: EHT: *finhockey.fi*.  20.12.2009. Suomen Jääkiekkoliitto. Viitattu 20.12.2009. (englanniksi)
55. ↑  Kärpät vaihtaa valmentajaa ensi kevään jälkeen *hs.fi*.  22.12.2009. Sanoma company. Viitattu 26.12.2009.
56. ↑  Kärppien hyökkääjä Kaspar joutui turkulaisyleisön hampaisiin *yle.fi*.  27.12.2009. Yleisradio Oy.  Arkistoitu 2.2.2010. Viitattu 20.3.2010.
57. ↑  Ikäheimo, Olli: Tapparan nousu jatkuu - Lehterän huima pisteputki katkesi *yle.fi*.  9.1.2010. Yleisradio Oy. Viitattu 20.3.2010. [vanhentunut linkki]
58. ↑  SM-liigan pörssikärki Lehterä pelikieltoon *yle.fi*.  11.1.2010. Yleisradio Oy. Viitattu 20.3.2010. [vanhentunut linkki]
59. 1 2  Kärpät menetti Grönholmin Brynäsiin *yle.fi*.  11.1.2010. Yleisradio Oy. Viitattu 20.3.2010. [vanhentunut linkki]
60. ↑  Jokerien Rita: Tarjosimme perjantai-illan viihdettä *yle.fi*.  15.1.2010. Yleisradio Oy. Viitattu 20.3.2010. [vanhentunut linkki]
61. ↑  Tilastot ottelusta Jokerit – Kärpät; 15.1.2010 *sm-liiga.fi*.  15.1.2010. SM-liiga Oy.  Arkistoitu 24.3.2010. Viitattu 20.3.2010.
62. ↑  Pietilä, Pekka: Kärppien päävalmentaja päivitteli: Ei tuollaisella virhemäärällä voi voittaa *yle.fi*.  23.1.2010. Yleisradio Oy. Viitattu 20.3.2010.
63. ↑  Pasi Salonen syvensi Kärppien tuskaa *savonsanomat.fi*.  29.9.2009. Savon Sanomat Oy. Viitattu 20.3.2010. [vanhentunut linkki]
64. 1 2  Tomi Pekkala loppukaudeksi Tapparaan *yle.fi*.  24.1.2010. Yleisradio Oy. Viitattu 20.3.2010. [vanhentunut linkki]
65. ↑  27 Tomi Pekkala *jatkoaika.com*. Jatkoaika ry. Viitattu 21.3.2010.
66. 1 2  Mikko Haapakoski Kärppien valmentajaksi *yle.fi*.  25.1.2010. Yleisradio Oy. Viitattu 21.3.2010. [vanhentunut linkki]
67. ↑  Salmela, Kari: Jalasvaara huudatti Niiralan monttua - Kärppä-lupaus debytoi *yle.fi*.  25.1.2010. Yleisradio Oy. Viitattu 21.3.2010. [vanhentunut linkki]
68. 1 2  Kärpät saa riveihinsä huippuvahvistuksen *yle.fi*.  26.1.2010. Yleisradio Oy.  Arkistoitu 2.2.2010. Viitattu 21.3.2010.
69. ↑  Tilastot ottelusta Kärpät – Blues; 6.2.2010 *sm-liiga.fi*.  6.2.2010. SM-liiga Oy.  Arkistoitu 12.3.2010. Viitattu 25.3.2010.
70. ↑  Viuhkola kaukaloon, palaako Kärpät voittokantaan? *yle.fi*.  6.2.2010. Yleisradio Oy. Viitattu 25.3.2010. [vanhentunut linkki]
71. 1 2  Kärppäkasvateille sopimuksia *sm-liiga.fi*.  8.3.2010. Sm-liiga Oy.  Arkistoitu 11.3.2010. Viitattu 25.3.2010.
72. ↑  Sipilä, Lasse: Kärppien Junttilalla ikimuistoinen Lahden-vierailu *yle.fi*.  4.3.2010. Yleisradio Oy.  Arkistoitu 7.3.2010. Viitattu 25.3.2010.
73. ↑  Julius Junttilan liigauralle vauhtia hattutempulla *sm-liiga.fi*.  4.3.2010. SM-liiga Oy.  Arkistoitu 6.3.2010. Viitattu 25.3.2010.
74. ↑  Kärppäjunnuille pitkät sopimukset *yle.fi*.  8.4.2010. Yleisradio Oy.  Arkistoitu 12.3.2010. Viitattu 25.3.2010.
75. 1 2  JYP paras - Jokerit jatkoon, SaiPa romahti *yle.fi*.  20.3.2010. Yleisradio Oy. Viitattu 26.3.2010.
76. ↑  Heimo, Jussi et al.: *Suomen Jääkiekkoliiton ja SM-liigan virallinen kausikirja 2009–2010*, s. 21. Tampere: Egmont Kustannus Oy Ab, 2009. 978-952-233-182-3.
77. ↑  Kärpät laittoi valmentajansa vaihtoon *yle.fi*.  11.3.2010. Yleisradio Oy. Viitattu 26.3.2010. [vanhentunut linkki]
78. ↑  Salminen, Riku: Junno: Valmentajan vaihtoa mietittiin jo aiemmin *yle.fu*.  11.3.2010. Yleisradio Oy. Viitattu 26.3.2010. [vanhentunut linkki]
79. ↑  Kärpät, SaiPa ja Jokerit - kenen kausi päättyy? *yle.fi*.  19.3.2010. Yleisradio Oy.  Arkistoitu 22.3.2010. Viitattu 26.3.2010.
80. 1 2 3  Salminen, Riku: Kärpät kyykytti Bluesia - tapaus-Rosa kuohutti *yle.fi*.  23.3.2010. Yleisradio Oy. Viitattu 28.3.2010.
81. 1 2  SM-liigan pelaajasiirrot 2009 *sm-liiga.fi*.  13.9.2009. SM-liiga Oy.  Arkistoitu 25.9.2009. Viitattu 15.10.2009.
82. ↑  Kärpät värväsi uuden sentterin *iltasanomat.fi*.  30.9.2009. Sanoma News Oy. Viitattu 15.10.2009.
83. ↑  Kärpät hankki venäläishyökkääjän *iltasanomat.fi*.  9.10.2009. Sanoma News Oy. Viitattu 15.10.2009.
84. 1 2  Tshekkihyökkääjä Lukas Kaspar Kärppien uusin hankinta *sm-liiga.fi*.  4.11.2009. SM-liiga Oy.  Arkistoitu 22.2.2012. Viitattu 14.11.2009.
85. ↑  Tatu Backman ja Antti Maaninka Kiekko-Laseriin *kiekkolaser.fi*.  1.9.2009. Kiekko-Laser. Viitattu 15.10.2009.
86. ↑  Toni Dahlman HIFK:n riveihin *ksml.fi*.  17.10.2009. Keskisuomalainen. Viitattu 15.10.2009. [vanhentunut linkki]
87. ↑  J.D. Forrest verstärkt die Kloten Flyers *kloten-flyers.ch*.  9.11.2009. EHC Kloten Sport AG. Viitattu 14.11.2009. (saksaksi)

Oulun Kärppien SM-liiga-kaudet

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1970-luku |  |  |  |  |  |  |  | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 |  |
| 1990-luku |  |  |  |  |  |  |  |  |  |  |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |

Jääkiekon SM-liiga 2009–2010
Blues • HIFK • HPK • Ilves • Jokerit • JYP • KalPa • Kärpät • Lukko • Pelicans • SaiPa • Tappara • TPS • Ässät